เลือกคนถูกงาน
พล.อ.ประยุทธ์ จันทร์โอชา นายกรัฐมนตรี จัดสรร ปันส่วนให้รองนายกฯทั้ง 5 คน ได้กำกับดูแลกระทรวง ต่างๆ ดังนี้คือ,1,พล.อ.ประวิตร วงษ์สุวรรณ พี่ใหญ่ ได้กำกับ กระทรวงกลาโหม กระทรวงมหาดไทย กระทรวงทรัพยากรธรรมชาติฯ และกระทรวงแรงงาน รวมทั้งสิ้น 4 กระทรวง,2, พล.อ.อ.ประจิน จั่นตอง กำกับกระทรวงศึกษาธิการ กระทรวงพลังงาน กระทรวงดิจิทัลเพื่อเศรษฐกิจฯ และกระทรวงยุติธรรม รวม 4 กระทรวง,3, ดร.สมคิด จาตุศรีพิทักษ์ กำกับกระทรวงการคลัง กระทรวงการต่างประเทศ กระทรวงการท่องเที่ยวฯ กระทรวงเกษตรและสหกรณ์ กระทรวงคมนาคม กระทรวงพาณิชย์ กระทรวงวิทยาศาสตร์และเทคโนโลยี และ กระทรวงอุตสาหกรรม รวมเบ็ดเสร็จ 8 กระทรวง,4, พล.อ.ฉัตรชัย สาริกัลยะ กำกับกระทรวงการพัฒนาสังคมฯ และกระทรวงสาธารณสุข รวม 2 กระทรวง,5, ดร.วิษณุ เครืองาม กำกับกระทรวงวัฒนธรรมแค่ 1 กระทรวง,แม่ลูกจันทร์ กราบเรียนว่า ดร.สมคิด ได้แผ่พังพานควบคุมกระทรวงหลักๆ มากที่สุดในบรรดารองนายกฯทั้ง 5 คน,แต่จะสรุปว่า รองนายกฯสมคิด ได้ควบคุมกระทรวงเศรษฐกิจครบวงจร ก็ไม่จริงซะทีเดียว,เพราะ ดร.สมคิด ไม่ได้กำกับกระทรวงพลังงาน และกระทรวงดิจิทัลฯ ซึ่งเป็นกระทรวงสายเศรษฐกิจเช่นกัน,แต่เอาเถอะการได้รวบหัวรวบหาง กระทรวงเศรษฐกิจสำคัญถึง 8 กระทรวง ถือว่ายิ่งใหญ่ยอดเยี่ยม ไร้เทียมทาน,ทำให้ ดร.สมคิด สามารถขับเคลื่อนนโยบายเศรษฐกิจอย่างสะดวกโยธิน,โดยไม่มีใครเหยียบตาปลา,แสดงว่า ดร.สมคิด ปรารถนาสิ่งใด นายกฯบิ๊กตู่ ยินดีประเคนให้ทุกอย่างที่ต้องการ,ด้วยความเชื่อมั่นว่า ดร.สมคิด จะ เป็นผู้กอบกู้ศรัทธาให้รัฐบาล คสช.,ด้วยความเชื่อมือว่า ดร.สมคิด จะเป็นผู้สร้างสะพานคอนกรีตให้ พล.อ.ประยุทธ์ ก้าวข้ามกระแสน้ำเชี่ยวไปนั่งเก้าอี้นายกฯเบิ้ลอีก 4 ปี,แต่แต่ถ้า รองนายกฯสมคิด ไม่ สามารถปลุกเศรษฐกิจไทยให้กระเด้งขึ้นได้ภายในเวลาที่เหลืออีก 1 ปี,ดร.สมคิด ต้องรับผิดชอบไปเต็มๆ จะโทษโน่นโทษนี่ไม่ได้อีกต่อไป,ดังนั้น การที่รองนายกฯ ดร.สมคิด ได้รับแบ่งกระทรวงให้กำกับดูแลมากกว่ารองนายกฯอีก 4 คน จึงเหมาะสมแล้วด้วยประการฉะนี้แล,แม่ลูกจันทร์ ชี้ว่าผลต่อเนื่องจากการปรับ ครม.ประยุทธ์ 5 ยังมีประเด็นน่าสนใจที่ไม่ควรมองข้ามอีก 2 ประการ,ประการแรก การที่ พล.อ.อุดมเดช สีตบุตร รมช.กลาโหม และหัวหน้า ครม.ส่วนหน้าดูแลแก้ปัญหา 3 จังหวัดภาคใต้ ถูกปรับออกไป,พล.อ.ประยุทธ์ ได้แต่งตั้ง พล.อ.สุรเชษฐ์ ชัยวงศ์ รมช.ศึกษาฯ เป็นหัวหน้า ครม.ส่วนหน้า รับหน้าเสื่อแก้ปัญหาไฟใต้คนใหม่แทน,เนื่องจาก พล.อ.สุรเชษฐ์ เป็นรอง หน.ครม.ส่วนหน้า และเคยเป็น ผบ.หน่วย ฉก.ยะลา ย่อมเข้าถึงเข้าใจปัญหาชายแดนใต้เป็นอย่างดี,ถือว่า พล.อ.ประยุทธ์วางคนได้เหมาะสมกับภารกิจสำคัญ,ประการที่ 2, ม.ล.ปนัดดา ดิศกุล ที่เพิ่งถูกปรับออกจาก รมช.ศึกษาธิการได้รับแต่งตั้งใหม่เป็น ผู้ช่วยรัฐมนตรี ประจำสำนักนายกรัฐมนตรี,แม่ลูกจันทร์ อ่านข่าวนี้แล้วอึ้งกิมกี่ไปเลย,เพราะ ครม.ประยุทธ์ 1 ม.ล.ปนัดดา เป็น รมต.ประจำสำนักนายกฯ เทียบเท่ากับรัฐมนตรีว่าการ,ครม.ประยุทธ์ 3, ม.ล.ปนัดดา โดนลดชั้นจาก รมต.ประจำสำนักนายกฯไปเป็นรัฐมนตรีช่วยกระทรวงศึกษาธิการ,ครม.ประยุทธ์ 5 ม.ล.ปนัดดา โดนลดชั้นจากรัฐมนตรีช่วยฯ เป็นผู้ช่วยรัฐมนตรี,อมิตพุทธคนอื่นได้ปรับขึ้น แต่คนนี้ได้ปรับลง.,แม่ลูกจันทร์
พล.อ.ประยุทธ์ จันทร์โอชา นายกรัฐมนตรี จัดสรรปันส่วนให้รองนายกฯทั้ง 5 คน ได้กำกับดูแลกระทรวง ต่างๆ ดังนี้
ครม.ประยุทธ์ 5,รัฐมนตรีใหม่,ปรับคณะรัฐมนตรี,สำนักข่าวหัวเขียว,แม่ลูกจันทร์